CELEX: 62022TN0055
Language: da
Date: 2022-01-23 00:00:00
Title: Sag T-55/22: Sag anlagt den 23. januar 2022 — Swords mod Kommissionen og ECDC

14.3.2022   
            
            
               DA
            
            
               Den Europæiske Unions Tidende
            
            
               C 119/56
            
         
      Sag anlagt den 23. januar 2022 — Swords mod Kommissionen og ECDC
      (Sag T-55/22)
      (2022/C 119/79)
      Processprog: engelsk
      
         Parter
      
      
         Sagsøger: Patrick Swords (Dublin, Irland) (ved barrister-at-law G.M. Byrne)
      
         Sagsøgte: Europa-Kommissionen og Det Europæiske Center for Forebyggelse af og Kontrol med Sygdomme (ECDC)
      
         Sagsøgerens påstande
      
      
                  —
               
               
                  Annullation af ECDC’s risikovurdering af 24. november 2021, af ECDC’s udtalelse af 24. november 2021, af ECDC’s risikovurderinger af 26. november 2021 og 2. december 2021 og af ECDC’s risikovurdering af 15. december 2021.
               
            
                  —
               
               
                  Det fastslås, at Kommissionens meddelelse til Parlamentet, Rådet, Det Europæiske Økonomiske og Sociale Udvalg og Regionsudvalget af 1. december 2021 samt det koordinerede tiltag fra Kommissionen og Udvalget for Sundhedssikkerhed af 10. december 2021 ikke finder anvendelse i henhold til artikel 277 TEUF.
               
            
                  —
               
               
                  De sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at ECDC undlod at overholde væsentlige processuelle krav, herunder dets egne interne regler og kodeks for god forvaltningsskik. Det gøres gældende, at ECDC bortså fra anerkendt risikovurderingsmetode, ikke opfyldte nødvendige standarder, herunder standarder for videnskabelig ekspertise og uafhængighed, og undlod at opfylde dets lovbestemte forpligtelser ved udarbejdelsen og offentliggørelsen af de anfægtede retsakter. Det gøres endvidere gældende, at de omtvistede risikovurderingsrapporter er groft vildledende og overdrevne pessimistiske, idet retsvirkningerne heraf var forudsigelige for ECDC og på forhånd givet henset til den tillid, som både Unionens institutioner og medlemsstater havde til disse reporter.
               
            
                  2.
               
               
                  Andet anbringende om, at ECDC tilsidesatte EU-traktaterne, bortså fra retsregler, tilsidesatte hans grundlæggende rettigheder ved ikke at udføre sine opgaver og opfylde sine forpligtelser i henhold til EU-traktaterne ved udarbejdelsen og offentliggørelsen af de anfægtede retsakter.
               
            
                  3.
               
               
                  Tredje anbringende om, at ECDC ved udarbejdelsen og offentliggørelsen af de anfægtede retsakter tilsidesatte generelle UU-retlige principper, herunder proportionalitetsprincippet, retssikkerhedsprincippet og princippet om beskyttelse af de berettigede forventninger, samt tilsidesatte sagsøgerens grundlæggende rettigheder.
               
            
                  4.
               
               
                  Fjerde anbringende om, at ECDC anvendte sine beføjelser fejlagtigt.
               
            
                  5.
               
               
                  Sagsøgeren har også rejst indsigelse om manglende anvendelighed, i henhold til artikel 277 TEUF, for så vidt angår Kommissionens meddelelse til Parlamentet, Rådet, Det Europæiske Økonomiske og Sociale Udvalg og Regionsudvalget af 1. december 2021 samt Kommissionens og Udvalget for Sundhedssikkerheds koordinerede tiltag af 10. december 2021. Det gøres gældende, at eftersom de førnævnte retsakter blev udarbejdet og offentliggjort på basis af den anfægtede risikovurdering fra ECDC følger det heraf, er de ulovlige.